
საქართველოს მთავრობის 
დადგენილება №68

2009 წლის 31 მარტი 
ქ. თბილისი

 „ტრანსპორტის სფეროში ტექნიკური რეგლამენტების ნუსხის განსაზღვრის შესახებ“ საქართველოს მთავრობის 2007 წლის 27 ივნისის №128 დადგენილებაში ცვლილებებისა და დამატებების შეტანის თაობაზე


მუხლი 1. 
„ნორმატიული აქტების შესახებ“ საქართველოს კანონის 36-ე მუხლის შესაბამისად „ტრანსპორტის სფეროში ტექნიკური რეგლამენტების ნუსხის განსაზღვრის შესახებ“ საქართველოს მთავრობის 2007 წლის 27 ივნისის №128 დადგენილებაში (სსმ III, 2007 წ., №91, მუხლი 980) შეტანილ იქნეს შემდეგი ცვლილებები და დამატებები:

1. დადგენილების მე-2 პუნქტი ჩამოყალიბდეს შემდეგი რედაქციით:

„2.
 საქართველოს ეკონომიკური განვითარების სამინისტროს სახელმწიფო საქვეუწყებო დაწესებულებამ – ერთიანმა სატრანსპორტო ადმინისტრაციამ უზრუნველყოს ამ დადგენილების პირველი პუნქტით განსაზღვრულ ნუსხაში მოცემული ტექნიკური რეგლამენტების დამტკიცება 2008 წლის ბოლომდე, გარდა ამ დადგენილების 21 პუნქტით გათვალისწინებული ტექნიკური რეგლამენტებისა.“.

2. დადგენილებას დაემატოს შემდეგი შინაარსის 21 პუნქტი:

„21. საქართველოს რეგიონული განვითარებისა და ინფრასტრუქტურის სამინისტროს სახელმწიფო საქ-ვეუწყებო დაწესებულებამ – ერთიანმა სატრანსპორტო ადმინისტრაციამ უზრუნველყოს ამ დადგენილების პირველი პუნქტით განსაზღვრული ნუსხის პირველი მუხლის „ზ“, „მ“ და „ნ“ ქვეპუნქტებით, მე-2 მუხლის „ნ“ ქვე-პუნქტითა და მე-3 მუხლით გათვალისწინებული ტექნიკური რეგლამენტების დამტკიცება 2009 წლის ბოლომდე.“.

3. დადგენილების პირველი პუნქტით განსაზღვრული დანართის – “ტრანსპორტის სფეროს ტექნიკური რეგლამენტების ნუსხა“: 

ა) პირველი მუხლის “ზ“ ქვეპუნქტი ჩამოყალიბდეს შემდეგი რედაქციით:

„ზ) „სატვირთო ავტომობილებისა და მისაბმელებისათვის ECMT-ს ტექნიკურ და უსაფრთხოების მოთხოვნებთან შესატყვისობისა და გზისთვის ვარგისობის ტესტის სერტიფიკატების გაცემისა და გამოყენების წესი“;

ბ) პირველ მუხლს დაემატოს შემდეგი შინაარსის “მ“ და “ნ“ ქვეპუნქტები:

„მ) „მოთხოვნები ინდივიდუალური წესით დამზადებული (თვითნაკეთი) ავტოსატრანსპორტო საშუალებების მიმართ“;

ნ) “საბაჟო ლუქების გამოყენებით ტვირთის გადაზიდვაზე ავტოსატრანსპორტო საშუალების დაშვების სერტიფიკატის გაცემის წესი“.


მუხლი 2. 
დადგენილება ამოქმედდეს გამოქვეყნებისთანავე.

პრემიერ-მინისტრი ნ. გილაური

